ddrg/super_eurlex huggingface dataset:
U.

arvestades, et kodanikualgatus on edukas, kui see on eespool mainitud mõttes vastuvõetav ja representatiivne selles mõttes, et seda toetab vähemalt miljon kodanikku, kelle puhul on tegemist kodanikega märkimisväärsest arvust liikmesriikidest;
H.

arvestades, et inimõiguste üldine olukord Iraanis on 2005. aastast alates jätkuvalt halvenenud kõikides valdkondades ja igas mõttes, eelkõige mis puudutab kodanikuõiguste ja poliitiliste vabaduste teostamist, hoolimata asjaolust, et Iraan on võtnud endale mitmete asjakohaste rahvusvaheliste dokumentidega kohustuse inimõigusi ja põhivabadusi edendada ja kaitsta,
J.

arvestades, et alates päevast, mil Andry Rajoelina nimetati de facto riigipea ametisse, on pealinnas jätkunud kümnete tuhandete inimeste osavõtul rahumeelsed meeleavaldused, kuid Madagaskari sõjavägi on need vägivalda kasutades maha surunud;
4.

on arvamusel, et kohaldatavate eeskirjade muutmine ja ealise diskrimineerimise kaotamine töölevõtmisel ei pane ELi institutsioonidele mingit kohustust palgata üle 65-aastaseid abikonverentsitõlke, kuid sellise muudatuse rakendamisega viidaks komisjoni eeskirjad kooskõlla Euroopa Liidu õiguse üldpõhimõttega; on lisaks seisukohal, et arvestades teatavaid ametlikke keeli valdavate tõlkide nappust, suurendaks see institutsiooni võimet tagada parim võimalik teenus, nagu see on leidnud kinnitust Euroopa Parlamendi puhul;
4.

rõhutab, et krüsotiilasbesti sisaldavate diafragmade suhtes kehtestatud erandi läbivaatamisel märgiti, et töötajate asbestiga kokkupuute võimalus on olemas üksnes siis, kui diafragmasid on vaja vahetada (nende kestus on kuni 10 aastat), sest operatsiooni käigus suletakse gaasilist kloori sisaldavad elektrolüüsikambrid hermeetiliselt ning tööstus on teada andnud, et töötajate krüsotiiliga kokkupuute piirnormidest peetakse täiel määral kinni;
I.

arvestades, et hiljutise ennekuulmatu poliitilise kohtuprotsessi tulemusena, mis toimus Venezuela Sotsialistliku Partei (PSUV) kõrge juhi abikaasa, kohtunik Marjori Calderón eesistumisel, mõisteti politseikomissarid Ivan Simonovis, Lázaro Forero ja Henry Vivas ning kaheksa Caracase politseiametnikku igasuguste süütõenditeta 30 aastaks vangi, mis on Venezuela karistusseadustiku kohaselt kõrgeim karistusmäär; arvestades, et nimetatud isikuid hoiti üle viie aasta eelvangistuses politseijaoskondade ruumides, kus puudus päevavalgus; arvestades, et see karistus pani punkti Venezuela ajaloo pikimale kohtuprotsessile, mida iseloomustas pidev eeskirjade rikkumine ning mille käigus eirati täielikult süüdistatavate kõige elementaarseimaid menetlusõigusi; arvestades samuti asjaolu, et suur osa 11. aprillil 2002. aastal toimepandud 19 süüteost, kusjuures neist kolme eest on süüdistatavad igasuguste tõenditeta süüdi mõistetud, on seni karistamata, vaatamata arvukatele tunnistustele, telesalvestustele ja dokumenteeritud tõenditele, mis täiesti selgelt kinnitavad identifitseeritavate Bolívari relvakandjate süüd;
12.

on seisukohal, et tervishoiusektorile ja seega tüdrukute ja naiste tervise jaoks eraldatud vahendid on ELi arengupoliitika tõttu võetud kohustusi silmas pidades ebapiisavad; rõhutab vajadust eraldada välisabivahendite raames naiste tervishoiuprogrammidele lisavahendeid; juhib tähelepanu sellele, et vastavalt kontrollikoja eriaruandele, mis käsitleb EÜ arenguabi tervishoiuteenustele Sahara-taguses Aafrikas ning mis avaldati 2009. aasta jaanuaris, ei ole selle piirkonna tervishoiusektori jaoks eraldatud summade osa EÜ kogu tervishoiuteenusteks antavast abist alates 2000. aastast suurenenud, kuigi aastatuhande arengueesmärkide 2007. aasta tulemuste tabel osutab jätkuvalt sellele, et kõnealuses piirkonnas on emade suremuse tase väga kõrge;
33.

usub, et heatasemeline haridus on tulevase eduka tööhõive ja integratsiooni äärmiselt tähtis eeldus; kutsub liikmesriike üles laiendama riiklikku haridust käsitlevaid õigusakte eesmärgiga eemaldada hariduse saamise teelt kõik takistused, tagades integreeritud hariduse ja hariduse kättesaadavuse kõigile; usub, et pikka aega tööturult tõrjutud isikutel peab olema suurem õigus elukestva õppe rahastamisele, eriti kui tegemist on nn võtmepädevustega;
32.

rõhutab, et sotsiaal- ja tööhõivepoliitika peaksid edendama töökohtade loomist ja et neid tuleks kiiresti rakendada vastusena praegusele majanduskriisile, ning et nende abil tuleks luua töö- ja haridusvõimalusi ning leevendada sissetulekute kaotust; on arvamusel, et sotsiaal- ja tööhõivepoliitika peaksid aktiivselt motiveerima inimesi töövõimalusi otsima või oma ettevõtlustegevust alustama; on seetõttu arvamusel, et liikmesriigid peaksid kaaluma taskukohaseid finantseerimiskanaleid, nagu krediidigarantiid, madalamad intressimäärad või töötushüvitiste kapitaliseerimine, leevendades samas sissetulekute kaotust ja pakkudes haridusvõimalusi, mis aitab töötutel inimestel uusi töökohtasid leida; tuletab meelde komisjoni aktiivse kaasamise terviklikku käsitlust, mis hõlmab piisavat sissetulekutoetust, juurdepääsu kaasavale tööturule ja kvaliteetsetele sotsiaalteenustele;
54.

tervitab asjaolu, et surmanuhtlus on taandumas, kuna 2008. aastal kaotati see Rwandas ja Usbekistanis kõikide kuritegude puhul; tunneb heameelt Iraani karistusseadustiku eelnõu üle, milles keelustatakse kividega surnuks loopimise otsused, ning nõuab tungivalt, et Iraani parlament viiks lõpule karistusseadustiku valmimise, et kividega surnuks loopimine täielikult keelustada; taunib asjaolu, et Iraani režiim mõistab endiselt surma ja hukkab alla 18 aasta vanuseid süüdistatavaid (eekõige neid, kelle ainsaks „kuriteoks” šariaadi kohaselt on homoseksuaalsete aktide toimepanek); rõhutab, et Iraan on ainus riik, kes hukkas 2008. aastal alaealisi õigusrikkujaid; on sügavalt mures asjaolu pärast, et veel vähemalt 130 alaealist õigusrikkujat ootab Iraanis surmanuhtluse täideviimist; mõistab veel kord hukka surmanuhtluse üha sagedasema kasutamise Iraani režiimi poolt, mis asetab Iraani kohe pärast Hiinat teisele kohale riikide pingereas, kus toimub terve maailma kohta kõige rohkem hukkamisi; märgib, et Guatemalas ei ole langetatud ühtegi surmamõistvat kohtuotsust; väljendab siiski rahutust seoses võimalusega, et surmanuhtlust võidakse hakata taas täide viima; nõuab tungivalt, et Guatemala valitsus võtaks endale tõepoolest kohustuse saavutada surmanuhtluse üldine moratoorium; tervitab siiski president Colomi 2008. aasta märtsis vastu võetud otsuseid, mis võib kaasa tuua surmanuhtluse kaotamise Guatemalas; väljendab muret surmanuhtluse jätkuva kasutamise pärast Peruu siseriiklikus õiguses; märgib, et alates 2007. aastast on kõik surmanuhtlusega seotud kohtuasjad Hiinas vaadanud läbi ülemkohus; on siiski jätkuvalt mures, et Hiina viib endiselt läbi kõige rohkem hukkamisi maailmas; mõistab hukka surmanuhtluse praktika Valgevenes, mis on ainuke riik Euroopas, mis jätkab surmanuhtluse kasutamist, olles vastuolus Euroopa väärtustega;
27.

tunnustab edu, mida Albaania on saavutanud pärast viimast arenguaruannet, seda eelkõige seoses isikutunnistuste väljastamise ning valimiste õigus- ja haldusraamistiku parendustega, mis väljendus selgelt hiljutistel parlamendivalimistel; nõuab tungivalt, et opositsioon lõpetaks parlamendi boikoteerimise, ning kutsub opositsiooni üles täitma oma valijate esindamise kohustust; kutsub valitsust ja opositsiooni üles otsima parlamendis ühist alust edasiliikumiseks pärast viimaseid valimisi; märgib, et Albaania on esitanud liidu liikmeks astumise avalduse ning et nõukogu on võtnud vastu otsuse paluda komisjonil koostada arvamus Albaania taotluse kohta; julgustab Albaaniat jätkama jõupingutusi reformide alal, et soodustada oma kodanike hüvanguks majanduslikku ja sotsiaalset arengut, nii et riik jätkaks teekonda Euroopa Liidu liikmelisuse suunas;
19.

väljendab sellega seoses heameelt ELi vaatlusmissiooni (EUMM) tulemuste üle, mis on näidanud ELi valmisolekut ja võimet tegutseda rahu ja stabiilsuse tagamiseks otsustavalt ning aidanud luua 12. augusti ja 8. septembri 2008. aasta vaherahukokkulepete rakendamiseks vajalikud tingimused; kinnitab oma toetust Gruusia territoriaalsele terviklikkusele ning kutsub kõiki osapooli üles täitma võetud kohustusi; rõhutab, et ELi vaatlusmissioonil on volitused tegutseda kogu riigis ning nõuab missiooni takistamatut juurdepääsu Abhaasiale ja Lõuna-Osseetiale, mille andmisest seni on keeldutud; kinnitab taas oma täielikku pühendumust Genfi rahukõnelustele ning sellele, et EL, ÜRO ja OSCE jätkaksid kaaseesistumist nimetatud foorumil;
B.

arvestades, et Iraan on Hiina järel suurima hukkamiste arvuga riik; see arv on alates president Mahmoud Ahmadinejadi võimuletulekust 2005. aastal neljakordistunud; arvestades, et Iraani kurvaks eripäraks on tõsiasi, et see on ainus riik maailmas, kus ikka veel hukatakse alaealisi õigusrikkujaid; arvestades, et inimõiguste valdkonna juristide andmetel Iraanis on surmanuhtluse täideviimist ootamas vähemalt 140 lapseealist õigusrikkujat;
G.

arvestades, et kõikide inimõiguste edendamine ja kaitse on demokraatliku ühiskonna alus, nagu on kinnitatud ÜRO Peaassamblee resolutsioonis A/RES/59/201, ning arvestades, et demokraatlike süsteemide vorm ja kuju võib olla erinev, nii nagu see on ELi sees, kuid demokraatia on universaalne väärtus, mille aluspõhimõtted ja peamised elemendid on sätestatud arvukates rahvusvahelistes deklaratsioonides ja konventsioonides; arvestades, et vastavalt ÜRO Peaassamblee 2000. ja 2004. aasta resolutsioonidele (A/RES/55/96 ja A/RES/59/201) kuuluvad nende elementide hulka: — inimõiguste ja põhivabaduste austamine, sh ühinemisvabadus ja õigus rahumeelselt koguneda, sõnavabadus ning arvamusvabadus; — õigus osaleda avalikus elus otse või vabalt valitud esindajate kaudu, valida ja olla valitud korralistel vabadel valimistel üldise ja võrdse valimisõiguse alusel salajase hääletamise teel, mis tagab inimeste vaba tahteavalduse; — parteide ja poliitiliste organisatsioonide pluralistlik süsteem; — õigusriigi põhimõtete austamine; — võimude lahusus ning kohtusüsteemi sõltumatus; — avaliku halduse läbipaistvus ja usaldusväärsus; — vaba, sõltumatu ja pluralistlik meedia;
10.

on seisukohal, et ümberpaigutamisi puudutava võimaliku kokkuleppe eesmärk peaks seisnema selles, et vältida konflikte kahe võrdse otsustusõigusega eelarvepädeva institutsiooni vahel, vältida asjaomastes talitustes tavapärase juhtimise keerukaks muutmist ning ühtlustada ajakava, et püüda vältida lepitusorganite kokkukutsumist, ilma et Euroopa Parlamendi praegust kaasotsustusõigust ümberpaigutamiste heakskiitmisel kahtluse alla seataks; on seisukohal, et ümberpaigutamiste lävi võiks jääda muutumatuks;
K.

arvestades, et komisjon, kelle volitused tulenevad aluslepingutest ja Euroopa Kohtu praktikas tunnustatud ühenduse institutsioonide õigusest korraldada oma asju ise, on ühenduse välistegevuse laienedes saatnud mitmeid delegatsioone kolmandatesse riikidesse ja rahvusvahelistesse organisatsioonidesse; arvestades, et nõukogul on Ühinenud Rahvaste Organisatsiooniga suhteid korraldavad kontaktasutused New Yorgis ja Genfis; arvestades, et nimetatud komisjoni delegatsioonide ja nõukogu kontaktasutuste ühendatud panus või nende muutmine nõukogu ja komisjoni ühisesindusteks loob ligikaudu 5 000 töötajaga võrgustiku, mis on üheks Euroopa välisteenistuse loomise alustalaks;
L.

arvestades, et 2008. aastal lõpetas ombudsman 44 juhtumit kriitilise märkusega, ja arvestades, et kriitiline märkus kinnitab kaebuse esitajale, et tema kaebus on õigustatud, ning näitab asjaomasele institutsioonile või asutusele, mida ta on valesti teinud, et aidata tal tulevikus haldusomavoli vältida;
C.

arvestades, et dementsuse eri vormide haiguskulud ulatusid 2005. aastal EL-25 riikides hinnanguliselt 130 miljardi euroni, ehk keskmiselt umbes 21 000 eurot aastas ühe dementsuse all kannatava isiku kohta; arvestades, et see keskmine summa hõlmab otseseid kulusid ja peresisese hoolduse kulusid;
1.

rõhutab, et SIS II loomine jääb endiselt Euroopa Parlamendi prioriteediks ja see tuleks käivitada võimalikult kiiresti, sellega tuleks rakendada mitu õiguslikus aluses ette nähtud parandust ja uut funktsiooni, et tugevdada Euroopa kodanike julgeolekut ja tagada tõhus piirikontroll välispiiridel ning kindlustada samal ajal Schengeni acquis' täitmine ja järjepidevus;
37.

tervitab läbipaistvuse ja teabevahetuse ülemaailmse foorumi (GFTEI) laiendamist ja peab paljutõotavaks asjaolu, et kõik 87 GFTEIs osalevat riiki on nõustunud võtma maksundusalase teabe jagamise aluseks OECD standardi; nõuab AMNilt tungivalt selle tagamist, et EL ja USA väljendaksid oma ühist ülemaailmse liidri rolli sellega, et tagavad 2010. aasta märtsiks vajalike stiimulite, sealhulgas karistuste kehtestamise, ning edasimineku hindamiseks vastastikuste eksperthinnangute programmi kiiret rakendamist kõikide pooltega, kuid on arvamusel, et võitluseks maksustamise vältimise ja maksudest kõrvalehoidmise vastu tuleb kõnealust raamistikku tugevdada; rõhutab, et kõigis rahvusvahelistes maksustamisküsimustes peaks olema normiks automaatne teabe saamine;
I.

arvestades, et Rahvusvahelise Kriminaalkohtu prokurör on alustanud eeluurimist seoses olukorraga Guineas, et teha kindlaks, kas seal on toime pandud Rahvusvahelise Kriminaalkohtu jurisdiktsiooni kuuluvaid kuritegusid;
28.

tunneb heameelt G20 juhtide võetud kohustuste üle järgida avatud maailmamajanduse põhimõtteid; on arvamusel, et maailmakaubanduse taaselustamine on ülemaailmse majanduskasvu taastamiseks hädavajalik; rõhutab sellega seoses taas, et on vastu igasugusele protektsionismile ning avaldab jätkuvalt survet, et saavutada edu turulepääsu tagamisel, mis ei kahjustaks arengumaid, kaotades meelevaldsed tollimaksud ja mittetariifsed tõkked, ning et järgitaks vaba ja õiglase kaubanduse eeskirju; jääb kindlaks oma pürgimusele leida Doha arenguvoorule ülemaailmne, ambitsioonikas ja tasakaalustatud lahendus, vastavalt antud volitustele, ning kutsub riigijuhte mitte unustama käesoleva vooru peamist arengueesmärki;
11.

on sügavas mures selle pärast, et alates juulist 2009 on 82 % IMFi uutest laenuressurssidest läinud Euroopa piirkonna riikidele ja ainult 1,6 % Aafrika riikidele, mis näitab, et enamik kasutada olevatest ressurssidest võidakse anda suure sissetulekuga kiiresti arenevatele turgudele ja keskmise sissetulekutasemega riikidele, kes tõenäoliselt suudavad saadud laenud tagasi maksta; rõhutab, et arenguprotsessi peatamisel on keskpikas perspektiivis kõige vähem arenenud riikide jaoks rängemad ja kestvamad tagajärjed kui arenenud riikide jaoks, keda majanduskriis mõjutab piiratud ajavahemiku jooksul;
A.

arvestades, et EL on väärtustel rajanev ühendus, mille aluseks on inimõigused, põhivabadused, demokraatia ja õigusriigi põhimõtted, võrdõiguslikkus ja mittediskrimineerimine, ning et selle eesmärgi saavutamise nimel on heaks kiidetud ja esildatud direktiive, mis hõlmavad ka võitlust diskrimineerimise vastu seksuaalse sättumuse alusel;
8.

rõhutab tungivat vajadust viia ellu energiavarustuse mitmekesistamisele suunatud strateegilised projektid, eriti nn Lõunakoridoris; õnnitleb sellega seoses Austria, Bulgaaria, Ungari, Rumeenia ja Türgi valitsust, kes 13. juulil 2009. aastal allkirjastasid valitsustevahelise kokkuleppe Nabucco gaasijuhtme projekti õigusliku raamistiku kohta, mis vähendab sõltuvust Venemaa tarnetest ning on tähtis samm selle ELi jaoks esmatähtsa projekti elluviimisel; rõhutab aga seejuures, kui tähtis on sellise, ELi uute, Lähis-Ida ja Kaspia mere piirkonna gaasiallikatega teistest firmadest või torujuhtmetest sõltumatult ühendava koridori väljaarendamise üldine kord, mille eesmärk on eelkõige nimetatud ühenduse kiire käikuandmine; nõuab tungivalt, et projektiga seotud ettevõtted ja liikmesriigid tihedas koostöös komisjoniga tagaksid eellepingute sõlmimise võimalike tulevaste gaasitarnijatega;
31.

leiab, et solidaarsusfondi kasutamise menetlused tuleb läbi vaadata, et kiirendada abi maksmist; on eelkõige seisukohal, et sel eesmärgil saaks arendada otsese kahju esialgsel hinnangul põhinevate ettemaksete süsteemi, millega edasised maksed sõltuksid kogu otsese kahju lõplikest arvutustest ja katastroofi tulemusel võetud ennetusmeetmete tõenditest;
25.

rõhutab, et naiste diskrimineerimine ja nendevastane vägivald on endiselt laialt levinud probleem; kutsub komisjoni üles looma sihtprogramme naiste võimaluste parandamiseks ning nõuab tungivalt, et Tadžiki ametivõimud teeksid kõik endast oleneva, et teha lõpp naiste õiguste rikkumisele ja hõlbustada õiguskaitse kättesaadavust naistele;
B.

arvestades, et assotsiatsioonileping ühelt poolt Euroopa Ühenduse ja selle liikmesriikide ning teiselt poolt Süüria Araabia Vabariigi vahel tuleb veel allkirjastada ja ratifitseerida; arvestades, et kõnealuse lepingu artiklis 2 on sätestatud, et inimõiguste ja demokraatlike põhimõtete austamine on lepinguosaliste siseriikliku ja rahvusvahelise poliitika alus ning selle lepingu oluline osa;
7.

usub, niivõrd kui rahvusvaheline leping on hädavajalik, et see peab tagama vähemalt järgmise: a) et andmeid edastatakse ja töödeldakse üksnes terrorismivastase võitluse eesmärgil, nagu on määratletud nõukogu 13. juuni 2002. aasta raamotsuse 2002/475/JSK terrorismivastase võitluse kohta (10) artiklis 1, ning üksnes seonduvalt ka ELi poolt terroristlikeks tunnistatud organisatsioonide ja üksikisikutega; b) et selliste andmete töötlemine seoses nende edastamise (üksnes nn tõukesüsteemi („push” system) kaudu), säilitamise ja kasutamisega ei ole ebaproportsionaalne võrreldes andmete edastamise ja järgneva töötlemise eesmärgiga; c) et edastamistaotluste aluseks oleksid konkreetsed, ajaliselt piiratud ning õigusasutuse loaga piiritletud juhtumid, ning et järgnev töötlemine piirduks andmetega, mis toovad välja seose USAs uurimise all olevate isikute või organisatsioonidega; andmed, millest selliseid seoseid ei ilmne, tuleks kustutada; d) et ELi kodanikele ja ettevõtetele tuleks anda ELis kehtivatega võrdväärsed kaitseõigused, menetluslikud tagatised ja kohtusse pöördumise õigus, ning et andmeedastustaotluste õiguspärasus ja proportsionaalsus peaks USAs olema avatud kohtulikule kontrollile; e) et edastatud andmete suhtes peaks kehtima samasugune õigusliku hüvitamise mehhanism nagu ELis hoitavate andmete suhtes, kaasa arvatud hüvitise maksmine isikuandmete ebaseadusliku töötlemise korral; f) et lepingus tuleks USA ametivõimudel keelata SWIFTi andmete kasutamine mis tahes eesmärgil, mis ei ole seotud terrorismi rahastamise jälgimisega; keelatud peaks olema ka selliste andmete edastamine kolmandatele isikutele, kes ei ole terrorismi rahastamise vastast võitlust juhtivad ametiasutused; g) et rangelt järgitakse vastastikkusmehhanismi, mis kohustab USA pädevaid asutusi edastama ELi pädevate asutuste taotluse korral neile asjakohaseid sõnumiandmeid finantstehingute kohta; h) et aegumisklausliga tuleks leping sõlmida sõnaselgelt piiratud ajavahemikuks, mis ei ületa 12 kuud, ja ilma et see piiraks Lissaboni lepingu põhjal järgitava menetluse kohaldamist kõnealuses valdkonnas võimaliku uue kokkuleppe sõlmimise suhtes; i) et ajutises lepingus tuleks selgelt ette näha, et Lissaboni lepingu jõustumisel tuleb USA ametivõimudele koheselt teatada, ja et läbirääkimisi võimaliku uue lepingu sõlmimiseks peetakse ELi uue õigusliku raamistiku alusel, millega täiel määral kaasatakse Euroopa Parlament ja liikmesriikide parlamendid;
1.

rõhutab, et seksuaalne sättumus on küsimus, mis on seotud isiku õigusega eraelule ja see on tagatud inimõigusi käsitleva rahvusvahelise õigusega, mille kohaselt tuleks edendada võrdõiguslikkust ja mittediskrimineerimist, samal ajal tagades sõnavabaduse; eeltoodut arvesse võttes mõistab 2009. aasta homoseksuaalsuse vastase seaduseelnõu hukka;
E.

arvestades, et meediakliima on viimastel aastatel vaatamata Euroopa naabruspoliitika tegevuskava vastuvõtmisele halvenenud – sõltumatuid tele- ja raadiojaamasid on ajutiselt suletud, juhtivaid opositsioonilisi ajalehti on ruumidest välja tõstetud, meedia vastu on algatatud arvukalt kohtuasju ja ajakirjanikke on füüsiliselt rünnatud, mis on tekitanud ajakirjanike seas ulatusliku hirmu ja enesetsensuuri õhkkonna; arvestades, et 2008. aasta detsembris keelati BBC, Raadio Vaba Euroopa /Vabaduse ja muu välismeedia saadete edastamine raadio lühilainel;
16.

peab kahetsusväärseks, et pärast Valgevene valitsuse esialgseid edusamme ei ole inimõiguste ja põhivabaduste valdkonnas oluliselt edasi liigutud; tuletab sellega seoses meelde poliitiliste oponentide jätkuvat represseerimist ning poliitiliste parteide (Valgevene kristlikud demokraadid), valitsusväliste organisatsioonide („Viasna”) ja sõltumatute meediakanalite (TV Belsat) registreerimisest keeldumist; kutsub Valgevene ametivõime üles vaatama läbi 2008. aasta jaanuaris toimunud rahumeelsel demonstratsioonil osalenud isikute liikumisvabadusele kehtestatud piirangud ja Artsiom Dubski vangistamise juhtum; juhib tähelepanu asjaolule, et Amnesty International käsitleb kõiki neid isikuid meelsusvangidena; nõuab, et vabastataks viivitamatult ettevõtjad Mikalai Awtukovitš ja Uladzimir Asipenka, keda on kaheksa kuud hoitud eelvangistuses;
D.

arvestades, et MONUC on maailma suurim rahuvalvemissioon, milles osaleb kokku 20 000 sõdurit; missioon tegutseb peamiselt Põhja- ja Lõuna-Kivus, selle kulud on ligikaudu 1,4 miljardit USA dollarit aastas; missioonil on volitused kasutada kõiki vajalikke vahendeid, et hoida ära mis tahes välismaiste või Kongo relvarühmituste jõukasutamise katsed, mis ähvardavad poliitilist protsessi, ning tagada tsiviilisikute kaitse otsese füüsilise vägivalla ohu korral;
5.

on seisukohal, et arenguvooru lõpuleviimise kohustuse täielikuks täitmiseks peavad arenenud riigid läbirääkimistel hoiduma püüdlemast selliste eesmärkide poole, mis võivad vooru arengueesmärke kahjustada; on samuti seisukohal, et tärkava turumajandusega riikidel tuleb tagada, et nende arengueesmärgid ei kahjusta teiste arengumaade ja eelkõige vähimarenenud maade vastavaid eesmärke;
G.

arvestades, et ELi toimimise lepingu artikli 16 lõike 2 kohaselt kehtestavad „Euroopa Parlament ja nõukogu […] seadusandliku tavamenetluse kohaselt eeskirjad füüsiliste isikute kaitse kohta seoses isikuandmete töötlemisega liidu institutsioonides, organites ja asutustes ning liikmesriikides liidu õiguse reguleerimisalasse kuuluva tegevuse puhul, samuti selliste andmete vaba liikumise eeskirjad”; arvestades, et samas artiklis on sätestatud, et „nende eeskirjade täitmist kontrollivad sõltumatud asutused”; arvestades, et see tähendab, et liidu institutsioonid peavad eespool nimetatud eeskirju kohaldama ka isikuandmete töötlemise suhtes ühise välis- ja julgeolekupoliitika valdkonnas; arvestades, et ELi lepingu artiklit 39 (2. peatükis „Erisätted ühise välis- ja julgeolekupoliitika kohta”) tuleb käsitada erandina ELi toimimise lepingu artiklist 16, nimelt võtab nõukogu artikli 39 kohaselt vastu „otsuse, millega kehtestatakse eeskiri füüsiliste isikute kaitse kohta seoses isikuandmete töötlemisega liikmesriikide poolt käesoleva peatüki reguleerimisalasse kuuluva tegevuse puhul, samuti selliste andmete vaba liikumise eeskiri”; arvestades, et nagu ELi toimimise lepingu artikli 16 lõikes 2, on ka selles sätestatud, et „nende eeskirjade täitmist kontrollivad sõltumatud asutused”;
C.

arvestades, et see suhe peaks edaspidi lähtuma demokraatia põhimõtetest, mis on välja toodud ELi lepingu uues II jaotises, milles sätestatakse, et liit „järgib […] oma kodanike võrdsuse põhimõtet, mille kohaselt kohtlevad liidu institutsioonid […] kodanikke võrdselt” (artikkel 9) ja et igal „kodanikul on õigus osaleda liidu demokraatias. Otsused tehakse nii avalikult ja nii kodanikulähedaselt kui võimalik” (artikli 10 lõige 3);
22.

väljendab muret seoses Manchesteri ülikoolis säästva arengu mõjuhinnangu järeldustega; kutsub komisjoni üles käsitleda süstemaatiliselt mõjuhinnangus antud soovitusi liberaliseerimisprotsessi sotsiaalse ja keskkonnamõju kohta, et võtta arvesse sotsiaalse ühtekuuluvuse ja säästva arengu mõõdet; rõhutab ka seda, et kõnealune mõju võib sektorite ja riikide lõikes oluliselt erineda; rõhutab sotsiaalvaldkonna tegeliku edu saavutamiseks meie majandus- ja kaubandusalase koostöö edendamise olulisust ning samuti seda, kui oluline on edendada rahvusvaheliste ettevõtjate käitumiseeskirju, kus peaksid sisalduma ka korraliku töö pakkumise eesmärgid;
B.

arvestades, et praeguse ülemaailmse majandus- ja tööhõivekriisi olukorras on need põhimõtted veelgi olulisemad;